TÄIESTI UUS NISSAN X-TRAIL SAI EURONCAPI TESTIS JÄLLE VIIS TÄRNI
- X-Traili uuenduslikud turvakilbi tehnoloogiad aitavad õnnetusi vältida
- X-Trail pälvis EuroNCAPi organisatsioonilt suurepäraste kaitsesüsteemide ja ohutuse eest kiidusõnu
- Uue X-Traili varustuses on palju ohutussüsteeme, muu hulgas turvakilp
- Crossover'id Juke ja Qashqai said EuroNCAPi testis samuti viis tärni
Täiesti uus Nissan X-Trail sai sõltumatu ohutusteste tegeva organisatsiooni EuroNCAP katsetustes hindeks maksimaalsed viis tärni. Et samasuguse tulemuse sai ka uus Qashqai, võib Nissani crossover'ite valikut nimetada üheks kõige ohutumaks ja turvalisemaks. Käesoleva aasta esimeses pooles Euroopas turule toodud värskendatud X-Trail on tulvil Nissani uudsetest kõrgtehnoloogilistest ohutust suurendavatest lahendustest, mis kaitsevad tõhusalt nii reisijaid kui ka jalakäijaid.
Tipptasemel kaitse
Laupkokkupõrke ajal jäi X-Traili sõitjateruum stabiilseks ning mannekeenide uurimine näitas, et salong pakub juhi ja kaasreisija põlvedele ja reitele tõhusat kaitset. Külgkokkupõrke katses sai X-Trail juhi kaitse eest maksimumpunktid, sest salong kaitses tõhusalt kõiki kehapiirkondi. Ka karmimas, postile küljega otsapaiskumise testis kaitses kere juhi kõiki kehapiirkondi hästi.
Nagu Nissani omanikud on harjunud, pakub ka uus X-Trail väga tõhusat kaitset lastele. Dünaamilistes katsetes sai X-Trail 18-kuuse lapse kaitse eest maksimumpunktid. Külgkokkupõrke ajal püsisid mõlemad mannekeenid kindlalt kinni, mistõttu oht avarii ajal peaga millegi vastu paiskuda on X-Traili salongis minimaalne.
X-Trail sai maksimumpunktid ka põrkeraua eest, mis kaitses kõigis katsetes jalakäijate jalgu tõhusalt vigastuste eest.
EuroNCAPi tulemused annavad selgelt tunnistust sellest, et Nissan püüab muuta oma sõidukit nii reisijate kui ka jalakäijate jaoks võimalikult ohutuks. X-Traili varustuses on mitu oma klassi kõige kõrgetasemelisemat ohutussüsteemi, mis moodustavad üheskoos Nissani tunnustatud turvakilbi.
Uue X-Traili varustuses on järgmised ohutussüsteemid:
- Piduriabi
- Juhi hoiatussüsteem
- Liiklusmärkide tuvastussüsteem
- Sõidurajalt kõrvalekaldumise hoiatussüsteem
- Pimeala jälgimissüsteem
- Liikuvate objektide detektor
- Kaugtulede abisüsteem